Μάριαμ Αλ-Κχαουάτζα

Η Μάριαμ Αμπντουλχαντί Αλ-Κχαουάτζα (Maryam Abdulhadi al-Khawaja, στα αραβικά: مريم عبد الهادي الخواجة, ) (γεν. 26 Ιουνίου 1987) είναι ακτιβίστρια που αγωνίζεται για τα ανθρώπινα δικαιώματα στο Μπαχρέιν. 

Ο πατέρας της, Αμπντουλχαντί Αλ-Κχαουάτζα, είναι ένας από τους συνιδρυτές και πρώην πρόεδρος του Κέντρου για τα ανθρώπινα δικαιώματα στο Μπαχρέιν (Bahrain Centre for Human Rights), ο οποίος τον Ιούνιο του 2011 καταδικάστηκε σε ισόβια κάθειρξη για οργάνωση και διεύθυνση τρομοκρατικής οργάνωσης και απόπειρα βίαιης ανατροπής της κυβέρνησης.https://www.fidh.org/en/region/north-africa-middle-east/bahrain/Ongoing-arbitrary-detention-and

Η αδερφή της, Ζαϊνάμπ Αλ-Κχαουάτζα, αγωνίζεται επίσης για τα ανθρώπινα δικαιώματα στο Μπαχρέιν και για τον λόγο αυτό έχει υποστεί διώξεις και καταδικαστεί σε φυλάκιση από δικαστήριο της χώρας.

Βιογραφικό
Η Μάριαμ Αμπντουλχαντί Αλ-Κχαουάτζα γεννήθηκε στις 26 Ιουνίου 1987. Ο πατέρας της, Αμπντουλχαντί Αλ-Κχαουάτζα, στη διάρκεια των σπουδών του στο Λονδίνο είχε συμμετάσχει σε διαδηλώσεις υπερ της δημοκρατίας στο Μπαχρέιν. Καθώς άλλοι συμπατριώτες που επίσης είχαν συμμετάσχει στις διαδηλώσεις, όταν επέστρεψαν στο Μπαχρέιν υπέστησαν διώξεις, ο Αμπντουλχαντί Αλ-Κχαουάτζα αποφάσισε να μη γυρίσει και έζησε αυτοεξόριστος με την οικογένειά του, αρχικά στη Συρία (όπου γεννήθηκε η Μάριαμ) και στη συνέχεια Δανία, όπου έλαβαν πολιτικό άσυλο. Το 1999 ανέλαβε στο Μπαχρέιν την εξουσία ο Σεΐχης Χαμάντ μπιν Ισά αλ Χαλίφα ο οποίος προχώρησε σε απελευθέρωση των πολιτικών κρατουμένων και επέτρεψε σε όσους ζούσαν εξόριστοι να επιστρέψουν στη χώρα. Έτσι το 2001 η δεκατετράχρονη τότε Μάριαμ επέστρεψε με την οικογένειά της στο Μπαχρέιν.http://www.telegraph.co.uk/news/worldnews/middleeast/bahrain/11196656/The-family-that-protests-against-Bahrains-brutal-regime.html

Τον Οκτώβριο του 2008 κλήθηκε να καταθέσει ενώπιον της Επιτροπής του Κογκρέσου των Η.Π.Α για τα ανθρώπινα δικαιώματα, σχετικά με την κατάσταση των Σιιτών στο Μπαχρέιν. Το 2009 πήρε πτυχίο στην Αγγλική Λογοτεχνία και τις Αμερικανικές Σπουδές από το Πανεπιστήμιο του Μπαχρέιν. Στη συνέχεια σπούδασε με υποτροφία του Ιδρύματος Φούλμπραϊτ στο Πανεπιστήμιο Μπράουν (Brown University) στις Η.Π.Α. Μετά την επιστροφή της στο Μπαχρέιν, δεν μπορούσε να βρει δουλειά εξαιτίας της στάσης της αλλά και της στάσης της οικογένειάς της απέναντι στο καθεστώς της χώρας. Άρχισε να εργάζεται στο Κέντρο για τα ανθρώπινα δικαιώματα στο Μπαχρέιν, του οποίου συνιδρυτής ήταν ο πατέρας της, έγινε αναπληρωτής πρόεδρος και ανέλαβε το γραφείο διεθνών σχέσεων του Κέντρου.

Τον Αύγουστο του 2010, η κατάσταση στο Μπαχρέιν για τις οργανώσεις και τους ακτιβιστές για τα ανθρώπινα δικαιώματα είχε γίνει πολύ δύσκολη, και πολλοί άνθρωποι είχαν συλληφθεί. Η Μάριαμ Αλ-Κχαουάτζα έφυγε στο Λονδίνο προκειμένου να αποφύγει τη σύλληψη και επέστρεψε στη χώρα της όταν ξεκίνησαν και εκεί διαδηλώσεις, όπως και σε άλλες αραβικές χώρες, στα πλαίσια της Αραβικής Άνοιξης. Στις 14 Φεβρουαρίου 2011, στην πρωτεύουσα του Μπαχρέιν, Μανάμα, διαδηλωτές κατέλαβαν την Πλατεία του Μαργαριταριού (Pearl Square), που για περίπου ένα μήνα έγινε το επίκεντρο των αντικαθεστωτικών διαδηλώσεων στη χώρα. Η Μάριαμ Αλ-Κχαουάτζα βρέθηκε εκεί και ενημέρωνε μέσω του Twitter για τις διαδηλώσεις και τις προσπάθειες της αστυνομίας να καταστείλει την εξέγερση.

Στη συνέχεια ταξίδεψε σε διάφορες χώρες όπου μίλησε για την κατάσταση στο Μπαχρέιν σε πανεπιστήμια και σε διεθνείς οργανισμούς. Συμμετείχε επίσης σε ένα πάνελ που διοργανώθηκε από το Συμβούλιο του Ο.Η.Ε για τα Ανθρώπινα Δικαιώματα (United Nations Human Rights Council in Geneva), για τις παραβιάσεις των ανθρωπίνων δικαιωμάτων στο Μπαχρέιν ενώ συναντήθηκε και με Βρετανούς πολτικούς.http://womensenews.org/story/leadership/110727/bahrains-young-women-keep-the-revolution-aloud#.Vie2FtKrTGg Καθώς άρχισε να γίνεται γνωστή και σε άλλες χώρες αποφασίστηκε ότι θα ήταν καλύτερο να παραμείνει στο εξωτερικό καθώς υπήρχε ο κίνδυνος να συλληφθεί αν επέστρεφε στη χώρα της.http://www.theatlantic.com/international/archive/2011/06/exiled-and-24-the-young-woman-fighting-for-bahrain/241190/ Τον Μάιο του 2011 μίλησε για τα ανθρώπινα δικαιώματα στο Μπαχρέιν στο Oslo Freedom Forum http://www.huffingtonpost.com/thor-halvorssen/pr-mercenaries-their-dict_b_863716.html και σε ακρόαση στο Αμερικανικό Κογκρέσο.

Επανειλημμένα έχουν διατυπωθεί στο Twitter και σε μπλοκς απειλές κατά της ζωής της καθώς και κατηγορίες για διασπορά ψευδών ειδήσεων και προδοσία εις βάρος του Μπαχρέιν. Πολλά από αυτά τα μηνύματα προέρχονται από συγκεκριμένο τμήμα της αμερικανικής εταιρίας δημοσίων σχέσεων Qorvis Communications, που προσελήφθει από την κυβέρνηση του Μπαχρέιν για να βελτιώσει την εικόνα της στη διεθνή κοινότητα.http://www.salon.com/2011/08/08/qorvis_bahrain/http://world.time.com/2011/11/29/disappearing-dissent-how-bahrain-buried-its-revolution/http://www.npr.org/2011/08/09/139030028/doctors-without-borders-targeted-in-bahrainhttp://www.adweek.com/prnewser/bahrain-ruling-family-working-wit-qorvis/26542?red=prhttp://www.nytimes.com/2011/03/02/world/middleeast/02lobby.html?_r=0https://www.fidh.org/en/region/north-africa-middle-east/bahrain/Slandering-campaign-against-Mr

Η Μάριαμ Αλ-Κχαουάτζα ζει σήμερα στη Δανία.

Παραπομπές

Κατηγορία:Μπαχρεϊνοί ακτιβιστές